ต้องรอดก่อนย่ำรุ่ง

ต้องรอดก่อนย่ำรุ่ง (Until Dawn) เป็นภาพยนตร์สยองขวัญ สัญชาติอเมริกัน กำกับโดย เดวิด เอฟ. แซนด์เบิร์ก เขียนบทโดย แบลร์ บัตเลอร์ และ แกรี่ ดาวเบอร์แมน มีทีมงานประกอบที่เคยร่วมงานบ่อยครั้งของแซนด์เบิร์ก รวมถึงนักแต่งเพลง เบนจามิน วอลฟิช ผู้กำกับภาพ แมกซิม อเล็กซานเดอร์ และผู้ตัดต่อ Michel Aller 
ต้องรอดก่อนย่ำรุ่ง เป็นการดัดแปลงจากองค์ประกอบและทำหน้าที่เป็นภาคต่อแยกเดี่ยวเนื้อเรื่องของวิดีโอเกมอันทิลดอว์น ที่พัฒนาโดย Supermassive Games ดำเนินเรื่องอยู่ในจักรวาลเดียวกัน เก้าปีหลังเหตุการณ์ในเกม แต่มีเนื้อเรื่องแยกเอกเทศที่จะขยายจักรวาล ภาพยนตร์เรื่องนี้นำแสดงโดย เอลลา รูบิน, ไมเคิล ซิมิโน, จี-ยัง ยู, โอเดสซา อาซิออน, เบลมอนต์ คาเมลี, ไมอา มิตเชลล์ และ ปีเตอร์ สตอร์แมร์ ผู้รับบทเป็นดร. อลัน เจ. ฮิลล์ในเกมต้นฉบับรับบทตัวละครสมทบเดิม  
ต้องรอดก่อนย่ำรุ่ง มีกำหนดออกฉายในสหรัฐอเมริกาในวันที่ 25 เมษายน 2025 และเข้าฉายประเทศไทยในวันที่ 8 พฤษภาคม 2025 
ภาพยนตร์ได้รับคำวิจารณ์ทั้งดีและไม่ดีจากนักวิจารณ์ที่ชื่นชมนักแสดงและเอฟเฟกต์ทำมือ แต่วิจารณ์โครงเรื่องและความซื่อสัตย์กับเนื้อหาต้นฉบับ แต่ประสบความสำเร็จในการเข้าฉาย โดยทำรายได้ทั่วโลกไป 50 ล้านเหรียญสหรัฐ จากงบประมาณ 15 ล้านเหรียญสหรัฐ

**เรื่องย่อ**
24 ตุลาคม 2024 โคลเวอร์ แม็กซ์ อดีตแฟนหนุ่มของเธอ นิน่าและเมแกน เพื่อนของเธอ และเอบ แฟนหนุ่มของนิน่า กำลังตามรอยของเมลานี พี่สาวของโคลเวอร์ที่หายตัวไป กลุ่มคนดังกล่าวแวะที่ปั๊มน้ำมันที่เมลานีเคยส่งข้อความมาก่อนหน้านี้ และโคลเวอร์ได้พบกับฮิลล์ เจ้าหน้าที่ปั๊มน้ำมัน เขาอ้างว่าผู้คนมักจะหายตัวไประหว่างทางไปยังเมืองเหมืองแร่ที่ชื่อกลอร์วัลเลย์ กลุ่มคนดังกล่าวเดินทางไปยังเมืองนั้น แต่ฝนตกหนักทำให้พวกเขาต้องหาที่หลบภัยในศูนย์บริการนักท่องเที่ยว อย่างไรก็ตาม ฝนที่ตกส่งผลกระทบต่อพื้นที่โดยรอบเท่านั้น 
ในศูนย์บริการนักท่องเที่ยว เอบพบผนังที่เต็มไปด้วยโปสเตอร์ของบุคคลที่สูญหาย รวมถึงเมลานี เมื่อพลบค่ำ นิน่าลงชื่อในสมุดเยี่ยมของศูนย์บริการ เมื่อสำรวจชั้นล่าง กลุ่มคนดังกล่าวพบบ้านอีกหลังใต้ศูนย์บริการ มีคนร้ายสวมหน้ากากถือจอบโจมตีและฆ่าทุกคนเสียชีวิตทันที
ทั้งกลุ่มตื่นขึ้นในคืนแรกพร้อมกับลายเซ็นในสมุดเยี่ยมคนใหม่อีกครั้งของนิน่า และโปสเตอร์บุคคลสูญหายบนกระดาน พวกเขาตระหนักว่ากลางคืนเกิดขึ้นวนซ้ำแล้วซ้ำเล่า โดยมีนาฬิกาทรายอยู่ในห้องเป็นหลักฐาน ทันใดนั้น ไฟก็ดับลง เผยให้เห็นบ้านทรุดโทรมตรงข้ามกับศูนย์ต้อนรับ เมแกนถูกสิงและหักคอเสียชีวิตโดยพลังเหนือธรรมชาติที่ลากโคลเวอร์เข้าไปในบ้าน ซึ่งเธอได้พบกับผู้สูงอายุที่เชื่อว่าเป็นแม่มดได้สิงสู่เธอ ผู้บอกกับเธอว่าเธอสามารถ "เอาชีวิตรอดในคืนนั้นหรือกลายเป็นส่วนหนึ่งของคืนนั้น" เอบพยายามหนีไปกับนิน่า แต่พวกเขากลับพบกับสัตว์ประหลาดยักษ์นอกศูนย์ และหลังจากหันรถกลับ ทั้งคู้ก็ถูกคนร้ายที่สวมหน้ากากสังหาร โคลเวอร์ถูกสิงสู่ จึงได้ฆ่าแม็กซ์ก่อนที่เธอจะถูกรถชนและเสียชีวิต
กลางคืนเริ่มต้นใหม่อีกครั้งในวันเดียวกันแต่เป็นปี 1998 เมื่อกลุ่มตระหนักว่าพวกเขาอยู่ในห้วงเวลาที่มีผู้เสียชีวิตเพียง 13 ครั้งก่อนที่พวกเขาจะหายไปเช่นเดียวกับผู้เยี่ยมชมคนอื่นๆ พวกเขากักขังตัวเองอยู่ในห้องน้ำและดื่มน้ำประปา ซึ่งทำให้พวกเขาระเบิด ทั้งกลุ่มเสียชีวิต และเมื่อโคลเวอร์เสียชีวิต เธอได้เห็นฮิลล์ ซึ่งเปิดเผยว่าเขามีส่วนเกี่ยวข้องและเร่งเร้าให้เธอเดินต่อไป เริ่มต้นคืนใหม่ โคลเวอร์สาบานว่าจะเปิดเผยความจริงเกี่ยวกับฮิลล์และเมลานี เกิดการโต้เถียงระหว่างกลุ่ม นิน่าโกรธที่เอบพยายามทิ้งพวกเขา จึงแทงเขาด้วยจอบจนไปไหนไม่ได้ ในขณะที่แม็กซ์ และเมแกนสำรวจป่า เพื่อตามหาโคลเวอร์ที่วิ่งหนีออกมาก่อนหน้า เอบและนิน่าถูกฆ่าโดยคนร้ายที่สวมหน้ากาก ทั้งสอวถูกเวนดิโกโจมตี ส่งผลให้เมแกนเสียชีวิต โคลเวอร์ถูกกับดักและถูกทำร้ายโดยเมลานี จนแม็กซ์ตามมาพบ เมลานีซึ่งตอนนี้กลายเป็นเวนดิโกไปแล้ว โคลเวอร์ใจสลาย บอกให้แม็กซ์ฆ่าเธอ เพื่อที่พวกเขาจะได้เริ่มต้นคืนใหม่และเรียนรู้ข้อมูลเพิ่มเติม แม็กซ์กรีดคอเธอแล้วดื่มน้ำที่ทำให้เขาระเบิดในขณะที่เขากร่นด่าเมลานี
เพื่อมองหาคำตอบ ทั้งกลุ่มก็ค้นพบว่ากลอร์วัลเลย์จมลงไปในพื้นดินหลังจากภัยพิบัติจากการทำเหมือง ทำให้มีผู้เสียชีวิตหลายร้อยคน และฮิลล์ถูกนำตัวมาทำหน้าที่เป็นนักบำบัดให้กับผู้รอดชีวิต พวกเขาพบเทปอัดที่แสดงให้เห็นว่าผู้ที่ติดอยู่ในวังวนนั้นถูกแปลงร่างเป็นเวนดิโกหลังจากถูกฆ่าตายในคืนที่ 13 ทั้งกลุ่มพยายามตามหาฮิลล์และต้องเผชิญกับคืนหลายคืนที่ถูกฆ่าซ้ำแล้วซ้ำเล่าโดยสิ่งมีชีวิตต่าง ๆ ภาพย้อนอดีตในฝันแสดงให้เห็นเมลานีหนีออกจากโคลเวอร์หลังจากแม่ของพวกเขาเสียชีวิตได้หนึ่งสัปดาห์ และหลังจากการโต้เถียง มันยังคงหลอกหลอนโคลเวอร์ เธอตื่นขึ้นในคืนที่ 13 ซึ่งร่างกายของกลุ่มเริ่มเสื่อมโทรมลงเป็นเวนดิโก เมแกนหายตัวไป และกลุ่มค้นพบว่าเธอรอดชีวิตมาได้หนึ่งคืนในคืนที่ 12 และได้ติดตามฮิลล์เข้าไปในอุโมงค์ชุดหนึ่ง
ทั้งกลุ่มพร้อมที่จะเผชิญหน้ากับฮิลล์ พวกเขาตามรอยของเมแกนไปยังถ้ำใต้ดินที่จมลง ผู้ร้ายที่สวมหน้ากากซุ่มโจมตีพวกเขา และโคลเวอร์แยกตัวจากกลุ่มเพื่อตามหาฮิลล์ หลังจากเผชิญหน้ากับเมลานี ซึ่งโคลเวอร์ถูกบังคับให้ฆ่าพี่สาวของเธอ เธอพบว่าตัวเองอยู่ที่สถานพักฟื้นของกลอร์วัลเลย์ ซึ่งเมแกนถูกขังในห้องที่มีเวนดิโก โคลเวอร์เผชิญหน้ากับฮิลล์ ซึ่งเปิดเผยว่าเขากำลังทำการทดลองอยู่ และสิ่งมีชีวิตที่เผชิญหน้าเป็นส่วนหนึ่งของอาการซึมเศร้าและความกลัวของโคลเวอร์ ฮิลล์วางกาแฟของเขาไว้บนโต๊ะ และโคลเวอร์ก็เอากาแฟไปรดน้ำประปาที่อันตรายถึงชีวิต และเขาก็ระเบิดหลังจากดื่มมันเข้าไป เธอหยิบกุญแจและปลดปล่อยเมแกน คนอื่น ๆ ได้ช่วยกันจัดการฆ่าผู้ร้ายที่สวมหน้ากากได้สำเร็จ และกลุ่มก็หลบหนีผ่านอุโมงค์ โดยมีเวนดิโกไล่ตาม พวกเขาหนีออกจากอุโมงค์ได้ทันเวลาพอดีตอนที่นาฬิกาทรายหมดลงและพระอาทิตย์ขึ้น ตอนนี้พวกเขาหลุดพ้นจากวังวนแห่งเวลาแล้ว และขับรถออกจากศูนย์ต้อนรับอย่างปลอดภัย
ในขณะเดียวกัน ระบบเฝ้าระวังในสำนักงานของฮิลล์ก็เปลี่ยนไปเป็นกระท่อมที่ปกคลุมไปด้วยหิมะ ซึ่งมีรถยนต์จอดเทียบและได้ยินเสียงผิวปากของฮิลล์ เปิดเผยว่าเหตุการณ์ทั้งหมดที่เกิดขึ้นในวิดีโอเกมอันทิลดอว์น เป็นฝีมือของเขาเอง

**นักแสดง**
 เอลลา รูบิน รับบทเป็น โคลเวอร์ พอล น้องสาวของเมลานี ตัวแทนของจอชและเบธในฉบับภาพยนตร์- ไมเคิล ซิมิโน รับบทเป็น แม็กซ์ แฟนเก่าของโคลเวอร์ ตัวแทนของคริสในฉบับภาพยนตร์- จี-ยัง ยู รับบทเป็น เมแกน พี่สาวบุญธรรมของแม็กซ์ ตัวแทนของเอมิลี่และแซมในฉบับภาพยนตร์- โอเดสซา อาซิออน รับบทเป็น นิน่า ไรลีย์ เพื่อนสนิทโคลเวอร์ ตัวแทนของแอชลีย์และเจสซิก้าในฉบับภาพยนตร์ ผู้มีนามสกุลเดียวกับเจสซิก้า ตัวละครหลักจากฉบับวิดีโอเกม- เบลมอนต์ คาเมลี รับบทเป็น เอบ แฟนของนิน่า ตัวแทนของไมค์และแมทท์ในฉบับภาพยนตร์- ไมอา มิตเชลล์ รับบทเป็น เมลานี พอล พี่สาวของโคลเวอร์ที่หายตัวไปอย่างลึกลับเมื่อ 1 ปีก่อน ตัวแทนของแฮนนาห์ในฉบับภาพยตร์- ปีเตอร์ สตอร์แมร์ รับบทเป็น ดร. อลัน เจ. ฮิลล์ ที่ตอนนี้กลายเป็นชายแก่ที่โคลเวอร์และเพื่อนได้พบที่ปั๊มน้ำมันฮาร์ตลีย์ในชื่อฮิลล์ (ตัวละครเดียวกันกับฉบับเกม)- ลอตตา ลอสเทน รับบท นักข่าวหญิงที่รายงานเกี่ยวกับภัยพิบัติจากการทำเหมืองกลอร์วัลเลย์

**ผู้ให้เสียงพากย์ไทย**
 โคลเวอร์ พอล - ชนกพร บุษราคัม- แม็กซ์ - ธนกฤต เอ็นดูรัศมี- นิน่า ไรลีย์ - อาทิตยา บุญศรีสวัสดิ์- เมแกน - พรนารา ณ สงขลา- เอบ - จุลเมธ มละโยธา- เมลานี่ พอล - ชนมน เพชรบุตร- ดร. อลัน เจ. ฮิลล์ - เอกชัย พงศ์สมัย

**การผลิต**
ในเดือนมกราคม พ.ศ. 2567 มีการประกาศว่า Screen Gems และ PlayStation Productions กำลังพัฒนาภาพยนตร์ไลฟ์แอ็กชันที่ดัดแปลงจากวิดีโอเกมเรื่อง Until Dawn โดยมี David F. Sandberg เป็นผู้กำกับ และ Gary Dauberman เป็นผู้เขียนบท โดยอิงจากบทร่างก่อนหน้าของ Blair Butler มันถูกบรรยายว่าเป็น "จดหมายรักเรทอาร์ สำหรับภาพยนตร์แนวสยองขวัญ ที่มีนักแสดงมากมาย"  ในเดือนมิถุนายน เอลลา รูบิน, ไมเคิล ซิมิโน, จี-ยัง ยู, โอเดสซา อาซิออน เข้าร่วมทีมนักแสดงในบทบาทที่ไม่เปิดเผย  ในเดือนสิงหาคม เบลมอนต์ คาเมลี, ไมอา มิตเชลล์ ได้รับการคัดเลือกให้รับบทนำร่วม ปีเตอร์ สตอร์แมร์ ผู้รับบทเป็น ดร. อลัน เจ. ฮิลล์ ในวิดีโอเกม จะกลับมารับบทเดิม
การถ่ายทำหลัก เริ่มต้นใน บูดาเปสต์ เมื่อวันที่ 5 สิงหาคม 2024  โดยมี แมกซิม อเล็กซานเดอร์ทำหน้าที่เป็นผู้กำกับภาพ และ เสร็จสิ้น ในวันที่ 4 ตุลาคม 2024 
ภาพยนตร์ตั้งใจทำหน้าที่ขยายเรื่องราวในจักรวาลของเกม อัลทิลดอว์น โดยจะเล่าเหตุการณ์ในปี 2024 เก้าปีหลังจากเหตุการณ์ในเกมหลัก

**อ้างอิง**
หมวดหมู่:ภาพยนตร์โดยเวอร์ติโก้เอ็นเตอร์เทนเมนต์
หมวดหมู่:ภาพยนตร์ที่ถ่ายทำในบูดาเปสต์
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:CS1 maint: url-status
หมวดหมู่:ภาพยนตร์อเมริกันที่ออกฉายในปี พ.ศ. 2568